CELEX: 32016D0206(01)
Language: da
Date: 2016-02-05 00:00:00
Title: Kommissionens afgørelse af 5. februar 2016 om udnævnelse af medlemmer til Det Europæiske Forskningsråds Videnskabelige Råd

6.2.2016   
            
            
               DA
            
            
               Den Europæiske Unions Tidende
            
            
               C 47/4
            
         KOMMISSIONENS AFGØRELSE
   af 5. februar 2016
   om udnævnelse af medlemmer til Det Europæiske Forskningsråds Videnskabelige Råd
   (2016/C 47/04)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) og om ophævelse af afgørelse 2006/971/EF, 2006/972/EF, 2006/973/EF, 2006/974/EF og 2006/975/EF (1), særlig artikel 7, stk. 1, og
   ud fra følgende betragtninger:
   
               (1)
            
            
               Ved afgørelse C(2013) 8915 (2) (som efterfølgende blev ændret ved afgørelse C(2015) 788 (3)) har Kommissionen oprettet Det Europæiske Forskningsråd (EFR) for perioden fra den 1. januar 2014 til den 31. december 2020 som middel til at gennemføre de aktioner under del I »Videnskabelig topkvalitet«, der vedrører det specifikke mål »Det Europæiske Forskningsråd (EFR)«, jf. artikel 3, stk. 1, litra a), i Rådets afgørelse 2013/743/EU.
            
         
               (2)
            
            
               EFR består af det uafhængige videnskabelige råd i henhold til artikel 7 i afgørelse 2013/743/EU og den specifikke gennemførelsesstruktur i henhold til artikel 8 i samme afgørelse.
            
         
               (3)
            
            
               I henhold til artikel 2, stk. 1, i afgørelse C(2013) 8915 består Det Videnskabelige Råd af EFR's formand og 21 medlemmer.
            
         
               (4)
            
            
               I henhold til artikel 7, stk. 1, tredje afsnit, i afgørelse 2013/743/EU udnævnes medlemmerne i Det Videnskabelige Råd for en periode på op til fire år, som kan fornyes én gang. De bør udnævnes på en måde, der sikrer kontinuiteten i Det Videnskabelige Råds arbejde.
            
         
               (5)
            
            
               For nogle af Det Videnskabelige Råds medlemmer udløber mandatperioden den 31. december 2015, og derfor skal der udnævnes nye medlemmer.
            
         
               (6)
            
            
               I henhold til artikel 7, stk. 1, andet afsnit, i afgørelse 2013/743/EU udnævner Kommissionen medlemmer af Det Videnskabelige Råd efter en uafhængig og åben indstillingsprocedure, der er aftalt med Det Videnskabelige Råd, og som omfatter en høring af forskersamfundet og en rapport til Europa-Parlamentet og Rådet. Til dette formål blev der nedsat et stående udvalg, der har til opgave at indstille de fremtidige medlemmer til Det Videnskabelige Råd. Indstillingsudvalget har fremsat anbefalinger til Kommissionen om udskiftning af de medlemmer af Det Videnskabelige Råd, som blev godkendt —
            
         BESTEMT FØLGENDE:
   Artikel 1
   Professor sir Christopher CLARK udnævnes som medlem af EFR's Videnskabelige Råd for en første mandatperiode, der slutter den 31. december 2019.
   Professor Barbara ROMANOWICZ udnævnes som medlem af EFR's Videnskabelige Råd for en første mandatperiode, der slutter den 31. december 2019.
   Artikel 2
   Medlemmerne af EFR's Videnskabelige Råd er opført i bilaget til denne afgørelse.
   Artikel 3
   Denne afgørelse træder i kraft den 1. januar 2016.
   
      Udfærdiget i Bruxelles, den 5. februar 2016.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 347 af 20.12.2013, s. 965.
   
      (2)  Kommissionens afgørelse C(2013) 8915 af 12. december 2013 om oprettelse af Det Europæiske Forskningsråd (EUT C 373 af 20.12.2013, s. 23).
   
      (3)  Kommissionens afgørelse C(2015) 788 af 17. februar 2015 om ændring af afgørelse C(2013) 8915 om oprettelse af Det Europæiske Forskningsråd (EUT C 58 af 18.2.2015, s. 3).
   
      BILAG
      Medlemmer af EFR's Videnskabelige Råd
      
                  Navn og institut
               
               
                  Mandatperiodens udløb
               
            
                  Klaus BOCK, Danmarks Grundforskningsfond
               
               
                  31. december 2016
               
            
                  Margaret BUCKINGHAM, Institut Pasteur, Paris
               
               
                  30. juni 2019
               
            
                  Christopher CLARK, University of Cambridge
               
               
                  31. december 2019
               
            
                  Athene DONALD, University of Cambridge
               
               
                  31. december 2016
               
            
                  Barbara ENSOLI, Istituto Superiore di Sanità, Rom
               
               
                  31. december 2016
               
            
                  Nuria Sebastian GALLES, Universitat Pompeu Fabra, Barcelona
               
               
                  31. december 2016
               
            
                  Michael KRAMER, Max-Planck-Institut für Radioastronomie, Bonn
               
               
                  30. juni 2019
               
            
                  Tomas JUNGWIRTH, Akademie věd České republiky
               
               
                  31. december 2018
               
            
                  Matthias KLEINER, Technische Universität Dortmund
               
               
                  31. december 2016
               
            
                  Eva KONDOROSI, Magyar Tudományos Akadémia
               
               
                  31. december 2016
               
            
                  Barbara ROMANOWICZ, Berkeley Seismological Laboratory
               
               
                  31. december 2019
               
            
                  Mart SAARMA, Helsingin Yliopisto
               
               
                  31. december 2016
               
            
                  Nils Christian STENSETH, Universitetet i Oslo
               
               
                  31. december 2017
               
            
                  Martin STOKHOF, Universiteit van Amsterdam
               
               
                  31. december 2017
               
            
                  Janet THORNTON, European Bioinformatics Institute (EMBL-EBI) European Molecular Biology Laboratory
               
               
                  31. december 2018
               
            
                  Isabelle VERNOS, Institució Catalana de Recerca i Estudis Avançats, Barcelona
               
               
                  30. juni 2019
               
            
                  Reinhilde VEUGELERS, Katholieke Universiteit Leuven
               
               
                  31. december 2016
               
            
                  Michel WIEVIORKA, Centre d'Analyse et d'Intervention Sociologiques, Paris
               
               
                  31. december 2017
               
            
                  Fabio ZWIRNER, Università degli Studi di Padova
               
               
                  31. december 2018